EkBass/fiwiki-20250220-pages-articles huggingface dataset:
Tiffany Gauthier

Tiffany Gauthier (s. 2. joulukuuta 1993 Saint-Étienne) on ranskalainen alppihiihtäjä, joka edustaa Club des Sports de Tignesiä. Gauthier sijoittui Sankt Moritzin MM-kilpailuissa 2017 supersuurpujottelussa 23:nneksi ja syöksylaskussa 25:nneksi. Pyeongchangin olympialaisissa 2018 hän oli syöksylaskussa 13:s ja supersuurpujottelussa 22:s. Pekingin olympialaisissa 2022 hän sijoittui supersuurpujottelussa 28:nneksi. Alppihiihdon maailmancupissa Gauthier kilpaili ensimmäisen kerran Cortina d’Ampezzon syöksylaskussa tammikuussa 2016. Ensimmäiset maailmancupin pisteensä hän saavutti Val d’Isèren supersuurpujottelussa joulukuussa 2016 oltuaan 22:s. Kymmenen parhaan joukkoon hän sijoittui ensimmäisen kerran Crans-Montanan supersuurpujottelussa helmikuussa 2017 oltuaan kymmenes. Parhaimmillaan hän on sijoittunut neljänneksi Bad Kleinkirchheimin supersuurpujottelussa ja syöksylaskussa tammikuussa 2018. == Lähteet == Luokka:Ranskalaiset alppihiihtäjät Luokka:Vuonna 1993 syntyneet Luokka:Elävät henkilöt
Laura Gauche

Laura Gauche (s. 3. maaliskuuta 1995 Moûtiers) on ranskalainen alppihiihtäjä, joka edustaa Club des Sports de Tignesiä. Gauche sijoittui Pyeongchangin olympialaisissa 2018 alppiyhdistetyssä 12:nneksi. Cortina d'Ampezzon MM- kilpailuissa 2021 hän oli samassa lajissa seitsemäs. Pekingin olympialaisissa 2022 hän sijoittui alppiyhdistetyssä kahdeksanneksi, syöksylaskussa kymmenenneksi ja supersuurpujottelussa 16:nneksi. Courchevelin / Méribelin MM- kilpailuissa 2023 hän oli alppiyhdistetyssä seitsemäs, syöksylaskussa kahdestoista ja supersuurpujottelussa neljästoista. Saalbach-Hinterglemmin MM- kilpailuissa 2025 hän sijoittui supersuurpujottelussa 13:nneksi. Alppihiihdon maailmancupissa Gauche kilpaili ensimmäisen kerran Altenmarktin syöksylaskussa tammikuussa 2014. Ensimmäiset maailmancupin pisteensä hän saavutti Garmisch- Partenkirchenin syöksylaskussa tammikuussa 2017 oltuaan 26:s. Kymmenen parhaan joukkoon hän ylsi ensimmäisen kerran oltuaan viides Zauchenseen supersuurpujottelussa tammikuussa 2022. Ensimmäisen palkintosijansa hän saavutti oltuaan kolmas Crans-Montanan syöksylaskussa helmikuussa 2023. == Lähteet == Luokka:Ranskalaiset alppihiihtäjät Luokka:Vuonna 1995 syntyneet Luokka:Elävät henkilöt
Konfliktigraafi

Konfliktigraafi (englanniksi precedence graph, conflict graph tai serializability graph) on graafi, jota käytetään tietokantojen transaktioiden konflikti-sarjallistuvuuden havaitsemiseen. Vastaavaa menetelmää käytetään myös lukkiutumien (deadlock) havaitsemiseen. Tällaista graafia kutsutaan Wait- for -graafiksi. Nimensä mukaisesti kyseessä on graafi. Yksi graafi kuvastaa aina yhtä ajoitusta (engl. schedule, joukkoa transaktioita). Graafi koostuu kahdenlaisista elementistä: * Solmukohdat (kuvassa sininen ympyrä). Solmukohtia on yksi jokaista transaktiota kohden. Siihen merkitään transaktion numero ja usein myös kirjain T. * Nuolet. Lisätään, kun transaktioiden operaatiot ovat ns. konfliktissa. Mikäli konfliktitilanne löytyy (yksi tai useampi), piirretään nuoli aikaisemmin suoritettavan operaation transaktiosta vanhempaan transaktioon. === Konfliktin määritelmä === Operaatiot konfliktoivat, jos kaikki kolme ehtoa täyttyvät: * ne kuuluvat eri transaktioihin * ne kohdistuvat samaan tietoalkioon * ainakin toinen operaatio on kirjoitus-operaatio. Esimerkiksi operaatiot `R1(X), W2(X)` konfliktoituvat. == Sarjallistuvuuden löytäminen == # Etsitään konfliktoituvat operaatiot. Tehdään nuolet aina jos konflikteja (yksi tai useampi) löytyy. Yksi nuoli riittää. Piirretään ensimmäiseksi olevasta tapahtumasta (Ti) nuoli myöhempään operaatioon (Tj). Riittää, että nuoli piirretään vain kerran. Mahdollisia konfliktitilanteita on siis: ## Ti on kirjoitusoperaatio, Tj lukuoperaatio ## Ti on lukuoperaatio, Tj kirjoitusoperaatio ## Ti ja Tj ovat molemmat kirjoitusoperaatioita # Lopuksi tarkastellaan, muodostuuko kahden solmukohdan välille silmukka (myös nimellä sykli). Jos verkossa on sykli/silmukka, vastaava ajoitus ei ole sarjallistuva, muuten on. Kuvan esimerkki ei ole konfliktisarjallistuva. Sarjallistuva aikataulu on aikataulu, jossa Ti tulee ennen Tj:tä. Syklillisessä graafissa tämä ei ole mahdollista. Huom. Sykli voi syntyä useamman kohteen välille. Esimerkiksi T1 -> T2 -> T3 -> T1. == Esimerkki == Esimerkki sarjallistuvasta aikataulusta S1. Huomataan seuraavat konfliktit: * T1 kirjoittaa kohteeseen X, jota T2 käsittelee myöhemmin. Nuoli T1->T2. Myös resurssiin Y kohdistuu konflikti. * T3 kirjoittaa Z:aan, jota T2 lukee heti seuraavaksi. Nuoli T3 -> T2. Myös resurssiin Y kohdistuu konflikti. * T3 -> T1 (resurssi Y) Todetaan lopuksi, ettei sykliä ole. Esimerkki sarjallistuvasta aikataulusta voisi olla esimerkiksi T3, T2, T1 S1 T1 T2 T3 R(Y) R(Z) R(X) W(X) W(Y) W(Z) R(Z) R(Y) W(Y) R(Y) W(Y) R(X) W(X) ==Lähteet== Luokka:Tietokantojen hallintajärjestelmät
Elisabeth Kappaurer

Elisabeth Kappaurer (s. 30. syyskuuta 1994) on itävaltalainen alppihiihtäjä, joka edustaa Skiclub Bezauta. Kappaurer saavutti nuorten MM-kultaa superalppiyhdistetyssä Jasnassa 2014. Alppihiihdon maailmancupissa hän kilpaili ensimmäisen kerran Söldenin suurpujottelussa lokakuussa 2015. Ensimmäiset maailmancupin pisteensä hän saavutti Crans-Montanan alppiyhdistetyssä helmikuussa 2017 oltuaan 11:s. == Lähteet == Luokka:Itävaltalaiset alppihiihtäjät Luokka:Vuonna 1994 syntyneet Luokka:Elävät henkilöt
Bayfrontin metroasema

Bayfront on Singaporen Mass Rapid Transit -metrojärjestelmän asema lähellä Marina Bay Sandsia Singaporen keskusta-alueella. Se avattiin Circle Linen asemana 14. tammikuuta 2012. Vaihtoyhteys Downtown Linelle avautui 22. joulukuuta 2013. == Junat == Pääteasema Ensimmäinen juna Viimeinen juna ma – la su & yleinen vapaa joka päivä Circle Line CC6 Stadium 6:02 6:26 23:57 CE2 Marina Bay 6:17 6:37 23:51 Downtown Line DT1 Bukit Panjang 6:15 6:33 0:15 DT35 Expo 6:02 6:22 0:07 == Lähteet == == Aiheesta muualla == * Bayfrontin metroasema Singaporen liikennelaitoksen sivuilla Luokka:Mass Rapid Transitin asemat
Federica Sosio

Federica Sosio (s. 4. heinäkuuta 1994) on italialainen alppihiihtäjä, joka edustaa C.S. Esercitoa. Sosio saavutti nuorten MM-kultaa supersuurpujottelussa Hafjellissä 2015. Alppihiihdon maailmancupissa hän kilpaili ensimmäisen kerran Mariborin pujottelussa helmikuussa 2015. Ensimmäiset maailmancupin pisteensä hän saavutti Crans-Montanan alppiyhdistetyssä helmikuussa 2017 oltuaan kymmenes. == Lähteet == Luokka:Italialaiset alppihiihtäjät Luokka:Vuonna 1994 syntyneet Luokka:Elävät henkilöt
Suomen Ampumahiihtoliitto

Suomen Ampumahiihtoliitto on ampumahiihdon Suomen kattojärjestö ja Kansainvälisen ampumahiihtoliiton (IBU) jäsenjärjestö. Suomen Ampumahiihtoliiton puheenjohtajana on toiminut vuodesta 2024 Jaakko Puurula. Puurula voitti puheenjohtajavaalissa Jarmo Niemisen äänin 31–30.Ampumahiihtoliiton päävalmentaja on Erik Torneus-Kulstad. Suomen Ampumahiihtoliitto on perustettu vuonna 1960. Siihen kuului 88 jäsenseuraa vuonna 2023. == Historia == Hiihtoammunta sai tärkeän roolin Suomen asevoimien ja suojeluskuntien urheilutoiminnassa 1920-luvulla. Suomi osallistui säännöllisesti olympiakisoissa järjestetyyn sotilaspartiohiihtoon sijoittuen joka kerralla toiseksi. Talvikaksiottelua eli ampumahiihtoa ryhdyttiin harrastamaan 1950-luvulla. Laji toimi vuodesta 1957 Suomen Nykyaikaisen 5-ottelun Liiton alaisuudessa ja osallistui ensimmäisiin ampumahiihdon MM- kilpailuihin 1959. Suomen Ampumaurheiluliitto syntyi 1960 ja samana vuonna Antti Tyrväinen saavutti olympiahopeaa. Ensimmäisen MM-kultamitalin saavutti Kalevi Huuskonen vuonna 1961. Suomen ampumahiihdon huippuaika on 1970-luvulla, jolloin Heikki Ikola haastoi Neuvostoliiton asemaa lajin huipulla. Ensimmäisenä suomalaisnaisena Kaisa Mäkäräinen voitti maailmanmestaruuden vuonna 2011. Samana vuonna Mäkäräisestä tuli ensimmäinen suomalainen ampumahiihdon maailmancupin voittaja. Ampumahiihdon MM-kilpailuja on Suomessa järjestetty Hämeenlinnassa (1962 ja 1971), Lahdessa (1981 ja 1991) sekä Kontiolahdella (1999). Lahti ja Kontiolahti ovat toimineet myös maailmancup- järjestäjänä. == Talous == Suomen Ampumahiihtoliitto on saanut vuosina 2019–2023 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 945 000 euroa. Vuosittainen tuki on ollut vuodesta 2020 lähtien 235 000 euroa. == Lähteet == == Aiheesta muualla == * Suomen Ampumahiihtoliitto Ampumahiihtoliitto Luokka:Suomen ampumahiihto
Riva Valdobbia

Riva Valdobbia on kunta Pohjois-Italiassa Vercellin maakunnassa Piemonten alueella. Riva Valdobbian naapurikunnat ovat Alagna Valsesia, Campertogno, Gressoney-La-Trinité, Gressoney-Saint-Jean, Mollia, Rassa ja Rima San Giuseppe. == Lähteet == == Aiheesta muualla == Luokka:Vercellin maakunnan kunnat
Mihail Dunajev

Mihail Sergejevitš Dunajev (, s. 13. elokuuta 1978, Krasnoturjinsk Neuvostoliitto) on venäläissyntyinen, mutta myöhemmin Saksan kansalaisuuden saanut jääpalloilija, joka toimii valmentajana Dynamo Majakissa ja pelaa samalla Saksan jääpallomaajoukkueessa. Mihail Dunajev pelasi Venäjän kakkosliigan eli Vyssaja-liigan joukkueissa 10 vuoden ajan vuosina 1995–2004. Loukkaannuttuaan hän joutui lopettamaan pelaajauran ja siirtyi valmennustehtäviin. Perheen muutettua Krasnoturinskista Saksaan 2000-luvun alussa hän sai myös perheen jäsenenä Saksan kansalaisuuden, mutta toimi kuitenkin edelleen Venäjällä Dynamo Majak valmennustehtävissä. Saksan maajoukkueen perustamisen myötä vuonna 2014 Dunajev aloitti pelaamisen Saksan jääpallomaajoukkueessa ja olikin välittömästi vuoden 2014 MM-kisojen B-sarjassa parhaita pelaajia. Vuoden 2016 kisoissa Dunajev oli myös B-sarjan parhaita pelaajia oli samalla nostamssa Saksaa A-sarjaan. Vuoden 2017 MM- kisoissa Dunajev oli keskeisiä pelaajia Saksan säilyessä A-sarjassa. Samalla hän teki 12 maalia ja olli 5. paras maalintekijä 12 maalilla. ==Saavutukset== * Vuoden 2014 MM-kisojen B-sarjan paras pelaaja ==Lähteet== * Dunajev Bandysidan-tietokannassa * Dunajev rusbandy.ru-tietokannassa ===Viitteet=== Luokka:Venäläiset jääpalloilijat Luokka:Saksalaiset jääpalloilijat Luokka:Vuonna 1978 syntyneet Luokka:Elävät henkilöt
Rassa

Rassa on kunta Pohjois-Italiassa Vercellin maakunnassa Piemonten alueella. Rassan naapurikunnat ovat Andorno Micca, Campertogno, Gaby, Gressoney-Saint- Jean, Pettinengo, Piode, Riva Valdobbia ja Tavigliano. == Lähteet == Luokka:Vercellin maakunnan kunnat
Suomen Kauppapankki

Suomen Kauppapankki Osakeyhtiö oli suomalainen vuosina 1907–1924 toiminut liikepankki jonka pääkonttori oli Viipurissa.1912-72 poistuneet pörssiyhtiöt : Suomen Kauppapankki Osakeyhtiö, Pörssitieto G. Kock Pankki perustettiin vuodenvaihteessa 1906–1907 sen jälkeen kun Pohjoismaiden Osakepankki oli päättänyt siirtää pääkonttorinsa Viipurista Helsinkiin. Suomen Kauppapankilla oli 13 konttoria Etelä- ja Itä-Suomessa ja sen pääkonttori sijaitsi Viipurissa jonne pankille valmistui vuonna 1912 pääkonttorirakennus Torkkelinkatu 12:ta. Pankilla oli vuonna 1920 talletuksia 68 miljoonan markan edestä. Ensimmäisen maailmansodan jälkeen pankin osake-enemmistö siirtyi viipurilaisen Savo- Karjalan Osake-Pankin haltuun. Kauppapankki ajautui vaikeuksiin vuonna 1923. Se oli ottanut ulkomailta lainaa ja ajautunut vaikeuksiin markan arvon alenemisen takia. Vaikeuksien voittamiseksi suunniteltiin omistusjärjestelyä Savo-Karjalan Osake-Pankin ja Kansallis-Osake-Pankin kanssa, mutta Kauppapankin johto ei hyväksynyt ehtoja. Lopulta Helsingin Osakepankki joutui ottamaan kaatumassa olleen Kauppapankin vastaan. Suomen Kauppapankki fuusioitiin Helsingin Osakepankkiin 1. toukokuuta 1924. == Lähteet == Luokka:Entiset suomalaiset pankit Luokka:Viipurin historia Luokka:Viipurilaiset yritykset
Campertogno

Campertogno on kunta Pohjois-Italiassa Vercellin maakunnassa Piemonten alueella. Campertognon naapurikunnat ovat Boccioleto, Mollia, Piode, Rassa, Riva Valdobbia ja Scopello. == Lähteet == Luokka:Vercellin maakunnan kunnat
Elisabeth Willibald

Elisabeth Willibald (s. 12. maaliskuuta 1996) on saksalainen alppihiihtäjä, joka edustaa Ski und Sport Club Jachenau -seuraa. Willibald saavutti nuorten MM-kultaa pujottelussa Sotšissa 2016. Alppihiihdon maailmancupissa hän kilpaili ensimmäisen kerran Flachaun pujottelussa tammikuussa 2015. Ensimmäiset maailmancupin pisteensä hän saavutti Flachaun pujottelussa vuotta myöhemmin tammikuussa 2016 oltuaan sijalla 15. == Lähteet == Luokka:Saksalaiset alppihiihtäjät Luokka:Vuonna 1996 syntyneet Luokka:Elävät henkilöt
Kira Weidle-Winkelmann

Kira Weidle-Winkelmann (o.s. Weidle, s. 24. helmikuuta 1996) on saksalainen alppihiihtäjä, joka edustaa Ski Club Starnberg -seuraa. Sankt Moritzin MM- kilpailuissa 2017 Weidle oli syöksylaskussa 29:s ja supersuurpujottelussa 31:s. Hän saavutti nuorten MM-kilpailuissa pronssia syöksylaskussa 2017. Pyeongchangin olympialaisissa 2018 hän sijoittui syöksylaskussa 11:nneksi. Åren MM-kilpailuissa 2019 hän oli syöksylaskussa 13:s ja supersuurpujottelussa 18:s. Cortina d'Ampezzon MM-kilpailuissa 2021 Weidle saavutti hopeaa syöksylaskussa ja sijoittui supersuurpujottelussa 19:nneksi. Pekingin olympialaisissa 2022 hän sijoittui syöksylaskussa neljänneksi ja supersuurpujottelussa 15:nneksi. Courchevelin / Méribelin MM-kilpailuissa 2023 hän oli syöksylaskussa kahdeksas. Saalbachin MM-kilpailuissa 2025 hän sijoittui syöksylaskussa 12:nneksi. Alppihiihdon maailmancupissa Weidle kilpaili ensimmäisen kerran Altenmarkt-Zauchenseen syöksylaskussa tammikuussa 2016. Ensimmäiset maailmancupin pisteensä hän saavutti Lake Louisen syöksylaskussa joulukuussa 2016 oltuaan 27:s. Kymmenen parhaan joukkoon hän sijoittui ensimmäisen kerran oltuaan kahdeksas Lake Louisen syöksylaskussa joulukuussa 2017. Ensimmäisen palkintosijansa hän saavutti oltuaan kolmas Lake Louisen syöksylaskussa marraskuussa 2018. Hän oli samalla kaudella kolmas myös Garmisch-Partenkirchenin syöksylaskussa. Syöksylaskucupissa hän sijoittui viidenneksi. Kaudella 2020–2021 hän sijoittui Val di Fassan syöksylaskussa kolmanneksi. Syöksylaskucupissa hän oli viides. Kaudella 2021-2022 hän sijoittui Altenmarkt-Zauchenseen syöksylaskussa toiseksi. Kaudella 2022-2023 hän sijoittui jälkimmäisessä Sankt Moritzin syöksylaskussa kolmanneksi. Cortina d' Ampezzon ensimmäisessä syöksylaskussa hän sijoittui kolmanneksi. == Lähteet == == Aiheesta muualla == Luokka:Saksalaiset alppihiihtäjät Luokka:Vuonna 1996 syntyneet Luokka:Elävät henkilöt
Valkoiset kypärät (elokuva)

Valkoiset kypärät () on brittiläinen dokumenttielokuva vuodelta 2016. Se kertoo Syyrian Aleppossa toimivasta Syrian Civil Defence -järjestöstä, jonka vapaaehtoiset auttavat siviileitä. Elokuva voitti parhaan lyhyen dokumenttielokuvan Oscarin. Elokuvaa levittää suoratoistopalvelu Netflix. == Lähteet == == Aiheesta muualla == * * * Luokka:Brittiläiset dokumenttielokuvat Luokka:Oscar-palkitut elokuvat Luokka:Vuoden 2016 brittiläiset elokuvat Luokka:Vuoden 2016 dokumenttielokuvat Luokka:Syyrian sisällissota
Trevor Cann

Trevor Cann (s. 30. maaliskuuta 1989 Oakville, Ontario, Kanada) on kanadalainen jääkiekkomaalivahti, joka edustaa ECHL:ssä pelaavaa Brampton Beastia. Colorado Avalanche varasi hänet NHL:ään toisella kierroksella vuoden 2007 varaustilaisuudessa. ==Aiheesta muualla== * Luokka:Kanadalaiset jääkiekkomaalivahdit Luokka:Vuonna 1989 syntyneet Luokka:Elävät henkilöt
Gigabyte

Gigabyte Technology () on tietokonelaitteistoa ja muuta elektroniikkaa valmistava yritys. Se valmistaa itse suunnittelemiensa tuotteiden lisäksi GeForce- ja Radeon-sarjojen näytönohjaimia. Toukokuussa 2023 Gigabyten emolevyistä paljastui haavoittuvuus. Gigabyten UEFI-firmware käynnisti automaattisesti ACPI:n avulla Windows-ohjelman käyttöjärjestelmän käynnistyessä, joka otti yhteyttä Gigabyten palvelimiin salaamattomalla yhteydellä tarkistaakseen emolevyn viimeisimmän firmware-version ja tarpeen vaatiessa latasi ja suoritti automaattisesti Internetistä ladatun ohjelman. Ominaisuus kuului 271 Gigabyten eri emolevymalliin.https://www.tomshardware.com/news/gigabyte-motherboards-come- with-a-firmware-backdoor https://eclypsium.com/blog/supply-chain-risk-from- gigabyte-app-center-backdoor/ == Lähteet == == Aiheesta muualla == * Gigabyte Finland Luokka:Taiwanilaiset elektroniikkayhtiöt Luokka:Laitteistovalmistajat
Piper (lyhytelokuva)

Piper on Pixarin tuottama animaatioelokuva vuodelta 2016. Se sai parhaan lyhyen animaatioelokuvan Oscarin. Sitä esitettiin alkujaan elokuvan Doria etsimässä yhteydessä. Elokuva kertoo kurpanpoikasesta joka emo ei enää ruoki ja jolla on nälkä. Se pelkää pahaksi onnekseen vettä, ja ruoka on rantahiekassa minne vyöryy aaltoja kaiken aikaa. Sen on voitettava pelkonsa jotta se saa syötävää. Elokuvassa ei ole vuorosanoja vaan poikanen ja sen emo viestivät eleillä ja ilmeillä. == Lähteet == == Aiheesta muualla == * * * * Luokka:Oscar-palkitut elokuvat Luokka:Yhdysvaltalaiset animaatioelokuvat Luokka:Vuoden 2016 yhdysvaltalaiset elokuvat
Tijana Bogićević

Tijana Bogićević (; s. 1. marraskuuta 1981 Novi Sad, Serbian ST) on serbialainen laulaja. Hän edusti Serbiaa vuoden 2017 Euroviisuissa, Kiovassa kappaleella "In Too Deep". 2\. toukokuuta hän julkaisi kappalen serbiankielinen versio, "Tvoja". 11\. toukokuuta hän sijoittui semifinaalissa sijalle 11. eikä päässyt finaaliin. Aiemmin Bogićević toimi taustalaulajana Ninan esityksessä vuonna 2011. Hän osallistui myös euroviisukarsintoihin Beovizijassa 2009 kappaleella "Pazi šta radiš", mutta ei edennyt semifinaalista eteenpäin. Bogićević sai ensimmäistä kertaa suurta huomiota Serbiassa julkaistuaan singlensä "Čudon" vuonna 2013. Seuraavana vuonna hän julkaisi dueton "Još jednomin" Aleksa Jelićin kanssa. Nykyisin Bogićević asuu Bostonissa, Yhdysvalloissa. Maaliskuussa 2015 hän suoritti siviilivihkimisen yhdysvaltalaisen Mark Robertsonin kanssa, ja kesäkuussa 2016 he menivät naimisiin kirkkohäissä Sremski Karlovcissä. == Diskografia == Singlet * "Pazi šta radiš" (2009) * "Tražim" (2010) * "Čudo" (2013) * "Još jednom" (Aleksa Jelićin kanssa, 2014) * "Tijanina" (2015) == Lähteet == Luokka:Serbialaiset laulajat Luokka:Serbian euroviisuedustajat Luokka:Vuoden 2017 euroviisuedustajat Luokka:Vuonna 1981 syntyneet Luokka:Elävät henkilöt
Syvissä vesissä (vuoden 1981 elokuva)

Syvissä vesissä () on vuonna 1981 ensi-iltansa saanut Michel Devillen ohjaama ranskalainen psykologinen jännityselokuva, jonka pääosissa ovat Isabelle Huppert ja Jean-Louis Trintignant. Syvissä vesissä perustuu Patricia Highsmithin romaaniin Syvissä vesissä (, 1957), jonka pohjalta Michel Deville, Florence Delay ja Christopher Frank sovittivat elokuvan käsikirjoituksen. Elokuvan tuottajana oli Denis Mermet. == Juoni == Mélanie Allen (Isabelle Huppert) nauttii liehittelystä ja olla rakkaussuhteissa toisten miesten kanssa. Hänen aviomiehensä Victor ”Vic” Allen (Jean-Louis Trintignant) näyttää sietävän hänen temppunsa äärimmäisellä tyyneydellään ja yliolkaisuudellaan, mutta tämä vaikutelma osoittautuukin hyvin vääräksi. == Näyttelijät == == Tuotanto == Syvissä vesissä kuvattiin Kanaalisaariin kuuluvan Jerseyn saaren kunnissa. Elokuvan tuotantoyhtiöinä olivat Gaumont, Hamster Productions, France 3 Cinéma ja Eléfilm. == Julkaisu == Syvissä vesissä sai ensi-iltansa Ranskassa 16. joulukuuta 1981 ja oli Gaumontin teatterilevittämä. Elokuva keräsi Ranskassa teatterikierroksensa aikana 613 251 katsojaa. Syvissä vesissä julkaistiin Ranskassa DVD:lle 28. toukokuuta 2008 ja blu-raylle 4. kesäkuuta 2014. == Palkinnot ja ehdokkuudet == Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinto Kategoria Ehdokas Tulos MystFestin elokuvajuhlien parhaan elokuvan palkinto MystFestin elokuvajuhlien parhaan elokuvan palkinto Michel Deville == Lähteet == == Aiheesta muualla == * * * * Syvissä vesissä AlloCinéssä * Syvissä vesissä UniFrancessa Luokka:Vuoden 1981 ranskalaiset elokuvat Luokka:Ranskalaiset psykologiset jännityselokuvat Luokka:Ranskalaiset rikosdraamaelokuvat Luokka:Ranskalaiset romaaneihin perustuvat elokuvat
Tahdon rakastella sinua

Tahdon rakastella sinua on Pelle Miljoona & 1980 -yhtyeen kappale vuodelta 1979. Sen on säveltänyt ja sanoittanut Ari Taskinen ja laulaa Tumppi Varonen. Kappaleen alkuperäisen singlejulkaisun etiketissä on esittäjäksi merkitty 1980. Sen lisäksi kappale ilmestyi albumilla Viimeinen syksy, jonka ensimmäisessä painoksessa esittäjäksi on merkitty 1980, myöhemmissä Pelle Miljoona & 1980\. Kappale on myös vuonna 1980 ilmestyneellä yhtyeen livelevyllä Näyttämökuvia. Pelle Miljoonan DVD:llä Elä on kappaleesta livetallenteet vuosilta 1979 ja 2005. == Muita esittäjiä == *Taiska – albumilla Villi vapaudenkaipuu (1980)http://www.fono.fi/KappaleHakutulos.aspx?kappale=tahdon+rakastella+sinua&kieli;=suomi&Page;=1 *Midas-yhtyeen coverversio, joka julkaistiin singlenä. (1993) *Pojat – albumilla Punk it (1993) *Mira – albumilla Mira (1995) *Pedro's Heavy Gentlemen ja Peps Persson – albumilla Reggae (1997) *Jean S – albumilla Kesämie S (2002) *Jonne Aaron – albumilla Jalometallia (2003) *Johanna Iivanainen ja Eero Koivistoisen yhtye – albumilla Suomalainen (2003) *Ripsipiirakka – EP:llä Ota mut (2003) *Sanni – albumilla Anssi Kela ja isot biisit (2017) *Märät säpikkäät samannimisessä televiosarjassa musiikkivideolla "Norjan saamelainen" (2012)https://www.youtube.com/watch?v=oJ7CSnM3pmU *Jon Perla Negra "Quiero Hacer el Amor Contigo" (espanjankielinen cover) (2016) https://www.youtube.com/watch?v=DQZifsZbOVY == Lähteet == *https://www.discogs.com/1980-Tahdon-Rakastella-Sinua/release/2297944 *http://finnmusic.net/main.php?6a515a5c0155615c1f === Viitteet === Luokka:Vuoden 1979 kappaleet Luokka:Suomalaiset rockkappaleet Luokka:Pelle Miljoona
James Bond Theme

James Bond Theme on James Bond -elokuvien kuuluisa aloituskappale, joka on ollut jokaisessa EON Productionsin Bond-elokuvassa vuoden 1962 elokuvasta Salainen agentti 007 ja tohtori No alkaen. Teosta on käytetty Bond-elokuvien fanfaarina melkein sarjan jokaisessa elokuvassa. Kappaleen sävelsi Monty Norman, ja sen orkesterisovituksen teki John Barry. ”James Bond Theme” on kuultu alkutekstien aikana kahdesti, osana Salainen agentti 007 ja tohtori No -elokuvaa ja uudelleen Salainen agentti 007 Istanbulissa -elokuvan alkutekstien aikana. Sitä on käytetty myös lopputekstien aikana elokuvissa Salainen agentti 007 ja tohtori No, Pallosalama, Hänen majesteettinsa salaisessa palveluksessa, Kun maailma ei riitä, Casino Royale, 007 Quantum of Solace, 007 Skyfall sekä 007 Spectre. Kappaleessa käytetään surf rock -tyylistä kitarariffiä. Ensimmäisen Bond-elokuvan julkaisun aikoihin surf rock oli suuri villitys. ==Lähteet== Luokka:James Bondin musiikki Luokka:Vuoden 1962 kappaleet
Jyri Turunen

Jyri Turunen on kuopiolainen seikkailija ja suunnittelija. Seikkailijana Turunen aloitti 1990-luvulla samaan aikaan kuin Veikka Gustafsson, ja he raportoivatkin kumpikin silloiseen Radio Cityyn. Turusen seikkailut poikkeavat esimerkiksi vuorikiipeilystä sillä, että seikkailut etenevät maantieteellisesti paikasta toiseen ja yleisimmiten kulkuväline on poikkeava, kuten esimerkiksi potkukelkka. Turusen raportointityyli medioihin on humoristinen. Viimeisenä seikkailunaan Turunen ajoi kolmipyöräisellä potkukelkalla Kiinan halki Pekingistä Hongkongiin. Yleisradio ja STT tekivät juttuja matkasta. Nykyään Turunen toimii verkko- ja mobiilialan asiantuntijana ja kouluttajana. Hän susunnittelee tuotteita ja palveluja mobiililaitteisiin. Turusen seikkailut * 1993: Jalkapalloa potkien Tukholmasta Yhdysvaltojen Orlandoon (Radio City, Pullakuskit) * 1994: Pyöräpotkukelkalla Suomesta Barcelonaan ja takaisin (Radio City, Jay Thunder) * 1996: Polkupyörällä Suomesta Málagaan (Radiomafia, Turunen ja Pentti pyöräilee) * 1997: Potkukelkkailua Dominikaanisessa tasavallassa, Meksikossa, Kuubassa ja USA:ssa (Radiomafia ja Radio Suomi) * 1999: Potkukelkkailua Mallorcalla (Radiomafia ja Radio Suomi, Oy Potkukelkka AB) * 2000: Pyöräpotkukelkalla Pekingistä Hongkongiin (Yle Radio Suomi, Aamu-tv, Teksti-tv, STT sekä Kiinassa CCTV) ==Lähteet== == Aiheesta muualla == * Turusen kotisivut Luokka:Elävät henkilöt Luokka:Syntymävuosi puuttuu Luokka:Suomalaiset henkilöt
Mario Illien

Mario Illien (s. 2. elokuuta 1949) on sveitsiläinen insinööri ja Ilmor-yhtiön perustaja. Hän perusti Ilmorin Paul Morganin kanssa vuonna 1983. Illien toimi Mercedeksen moottoripuolen teknisenä johtajana Ilmorin toimittaessa Mercedes- moottorit muun muassa McLarenin Formula 1 -tallille vuosina 1995–2005. Vuonna 2006 Illien ilmoitti Ilmorin MotoGP-sarjaan, mutta talli ajautui seuraavana vuonna taloudellisiin vaikeuksiin. Illien on toiminut myös Renault’n moottoripuolen teknisenä avunantajana vuosina 2015–2017. ==Lähteet== Luokka:Formula 1 -tallien työntekijät Luokka:Sveitsiläiset henkilöt Luokka:Vuonna 1949 syntyneet Luokka:Elävät henkilöt
Mikko Tuomi

Mikko Tuomi voi tarkoittaa: * Mikko Tuomi (tieteilijä) - astronomi * Mikko Tuomi (jalkapalloilija) - jalkapalloilija
Fabien Rohrer

Fabien Rohrer (s. 1. syyskuuta 1975 Bern, Sveitsi) on uransa lopettanut sveitsiläinen lumilautailija ja maailmanmestari half-pipessä. Olympialaisissa hän kilpaili kerran, vuonna 1998, ja sijoittui neljänneksi. Hän kilpaili lumilautailun maailmancupissa yhteensä kolme kertaa, ja hänen paras sijoituksensa oli viides. == Lähteet == * === Viitteet === Luokka:Sveitsiläiset lumilautailijat Luokka:Vuonna 1975 syntyneet Luokka:Elävät henkilöt
Ricky Bower

Ricky Bower (s. 20. lokakuuta 1977) on uransa lopettanut yhdysvaltalainen lumilautailija ja maailmanmestari half-pipessä vuodelta 1999. Hän kilpaili lumilautailun maailmancupissa yhteensä 45 kertaa ja hän sijoittui kerran toiseksi ja kerran kolmanneksi. == Lähteet == === Viitteet === Luokka:Yhdysvaltalaiset lumilautailijat Luokka:Vuonna 1977 syntyneet Luokka:Elävät henkilöt
Mikko Tuomi (tieteilijä)

Mikko Tuomi (s. 17. kesäkuuta 1979 Espoo) on suomalainen astronomi, joka työskentelee Helsingin yliopistossa. == Ura == Tuomen tunnetuin saavutus on planeetta Proxima Centauri b:n olemassaolon mahdollisuuden havaitseminen arkistoaineiston pohjalta. Tuomi alkoi 2010-luvun alussa käydä läpi Proxima Centaurista tehtyjä havaintoja ja huomasi niissä viitteitä planeetasta. Tuomen työn pohjalta ESO käynnisti Pale Red Dot:iksi nimetyn havaintokampanjan, joka onnistui varmentamaan planeetan olemassaolon Tuomen ennustamalla tavalla. Tieto löydöstä julkistettiin 24. elokuuta 2016. Muita kohteita, joiden löytämisessä tai tutkimuksessa Tuomi on ollut mukana, ovat muun muassa HD 40307, HD 154857 c,The Anglo-Australian Planet Search. XXIII. Two New Jupiter Analogs: Robert A. Wittenmyer, Jonathan Horner, C.G. Tinney, R.P. Butler, H.R.A. Jones, Mikko Tuomi, G.S. Salter, B.D. Carter, F. Elliott Koch, S.J. O'Toole, J. Bailey, D. Wright Kapteyn c,Guillem Anglada-Escudé, Pamela Arriagada, Mikko Tuomi, Mathias Zechmeister, James S. Jenkins, Aviv Ofir, Stefan Dreizler, Enrico Gerlach, Chris J. Marvin, Ansgar Reiners, Sandra V. Jeffers, R. Paul Butler, Steven S. Vogt, Pedro J. Amado, Cristina Rodríguez- López, Zaira M. Berdiñas, Julian Morin, Jeff D. Crane, Stephen A. Shectman, Ian B. Thompson, Matías Díaz, Eugenio Rivera, Luis F. Sarmiento, Hugh R.A. Jones, Two planets around Kapteyn's star : a cold and a temperate super-Earth orbiting the nearest halo red-dwarf.(Cornell University 3 June 2014). Gliese 682 c,Mikko Tuomi, Hugh R. A. Jones, John R. Barnes, Guillem Anglada-Escudé, James S. Jenkins, Bayesian search for low-mass planets around nearby M dwarfs. Estimates for occurrence rate based on global detectability statistics (Submitted on 3 Mar 2014). HD 154857, Gliese 221,A new cold sub-Saturnian candidate planet orbiting GJ 221: Mikko Tuomi, January 16, 2014 Gliese 581 g ja Tau Cetiä kiertävä planeettakunta. == Lähteet == Luokka:Suomalaiset tähtitieteilijät Luokka:Vuonna 1979 syntyneet Luokka:Elävät henkilöt
Tehuantepecinkannas

Tehuantepecinkannas on Meksikonlahden Campechenlahden ja Tyynenmeren Tehuantepecinlahden välinen kannas Etelä-Meksikossa. Se on kapeimmillaan 220 kilometriä leveä. Kannas on leveää tasankomaista selännettä. Ilmasto on kuuma, mutta Tyynenmeren tuulet viilentävät kannasta etelässä. Pohjoisessa on soita ja tiheää trooppista metsää, etelässä on kuivempaa. Kannasta alettiin pitää suotuisana kulkureittinä Meksikonlahdelta Tyynellemerelle jo 1500-luvun alusta alkaen, mutta kanaalin rakentamista pidettiin liian kalliina. Vuonna 1907 valmistui rautatie pohjoisrannikon Coatzacoalcosin ja etelärannikon Salina Cruzin välille. Kannakselta vievät rautatiet myös länteen Méxicoon ja itään Guatemalaan. Kannaksen etelärannikolla sijaitseva Tehuantepecin kaupunki on tehuanakansan kulttuurinen keskus. ==Lähteet== == Aiheesta muualla == Luokka:Meksikon maantiede Luokka:Kannakset
SMT (täsmennyssivu)

SMT tai smt voi tarkoittaa jotain seuraavista: * smt, Simten kielen ISO 639-3 kielitunniste * SMT, suomalainen matkatoimisto * SMT, yhdysvaltalainen media- alan yritys * SMT Goupil, entinen ranskalainen IT-alan yritys * Symmetrinen monisäikeistys (SMT, simultaneous multithreading, symmetric multithreading), tietotekniikassa usean yhtäaikaisen säikeen suorittaminen * Pintaliitostekniikka (SMT, surface-mount technology) elektroniikassa
SMT (tietotekniikka)

Symmetrinen monisäikeistys () tarkoittaa tietotekniikassa usean säikeen suorittamista laitteistotuella. Menetelmää käytetään superskalaaristen suorittimien hyötysuhteen parantamiseen. Ilman laitteistotukea useaa säiettä voidaan ajaa vuorontamalla (moniajava käyttöjärjestelmä), joka on eri asia. Monisäikeistyksen kaksi merkittävää kehityssuuntausta ovat: * (SMT), prosessorin on oltava superskalaarinen * , tai , myös nimellä Eri valmistajilla on eri tuotenimiä tekniikan toteuttamisesta, näitä ovat mm. Intelin Hyper-threading ja SPARC CoolThreads. IBM POWER8 käyttää yleistä termiä (SMT). Säikeiden määrä ydintä kohden vaihtelee arkkitehtuurin mukaan ja esimerkiksi POWER8- ja POWER9-suorittimet voivat ajaa neljää tai kahdeksaa säiettä ydintä kohden. AMD Bulldozer -arkkitehtuuri käytti "klusteroitua monisäikeistystä", joka jakoi osia ja oli siten osittain symmetrinen. AMD Zen -arkkitehtuurissa AMD siirtyi aitoon symmetriseen monisäikeistykseen, jossa säikeet eivät estä toisiaan. == Katso myös == * Prosessi (tietotekniikka) * Moniprosessointi == Lähteet == Luokka:Suorittimet Luokka:Käyttöjärjestelmätekniikka
Jay Lewis Gang

Jay Lewis Gang (joskus myös JLG) on tamperelainen suomirock-yhtye, joka on perustettu loppuvuonna 2016. Yhtyeen muodostavat Yössä ja Popedassa soittaneet muusikot Jay Lewis, Daffy Terävä, Frogley ja Jani Kemppinen. Yhtye sai alkunsa Lewisin ja Terävän saatua yllätyspotkut Yöstä yhtyeen 35-vuotisjuhlakiertueen päätteeksi loppuvuonna 2016. Kaksikko perusti nopeasti uuden yhtyeen. Jay Lewis Gangin ensimmäinen single "Liekki" julkaistiin 9. tammikuuta 2017. Kappaleen on säveltänyt ja sanoittanut Jay Lewis ja sovittanut Jay Lewis Gang. Toinen single "Taivas tietää sen" julkaistiin 28. helmikuuta 2017. Tämänkin kappaleen on säveltänyt ja sanoittanut Jay Lewis ja sovittanut Jay Lewis Gang. == Diskografia == === Singlet === * ”Liekki” (2017) * ”Taivas tietää sen” (2017) * ”Enkelit” (2017) * ”Julma nainen” (2018) === Albumit === * Folio (2018) == Lähteet == Luokka:Suomalaiset rockyhtyeet
ETV

ETV voi tarkoittaa: * Eesti Televisioon, virolainen televisiokanava * ETV Hamburg, saksalainen salibandyseura *
Laitteistokeskeytys

Laitteistokeskeytys () on laitteiston käyttämä keskeytysmenetelmä, jolla käyttöjärjestelmälle annetaan tieto laitteen tarvitsemasta huomiosta. Käyttökohteita ovat esimerkiksi kiintolevyn ilmoitus lukutoiminto on saatu valmiiksi. APIC () on tyypillinen nykyisissä tietokoneissa oleva ohjelmoitava keskeytyskäsittelijä. Laitteistokeskeytystapahtuman aloittajasta käytetään nimitystä trigger. Keskeytys voidaan tehdä myös ajastetusti keskeytyskäsittelijän avulla, jolloin voidaan keskeytys voidaan toteuttaa määräajoin. Keskeytyksiin liittyvät myös poikkeukset () kuten ohjelman yritys jakaa nollalla (). Suorittimen poikkeukset jaetaan kolmeen ryhmään: * fault * trap * abort Käyttöjärjestelmän sivutus toteutetaan usein fault tyyppisinä herätteinä muistiviittauksista (ks. muistinhallintayksikkö). == Katso myös == * NMI () * IPI () == Lähteet == Luokka:Tietotekniikka
Świdwinin lentotukikohta

Świdwinin lentotukikohta on Puolan ilmavoimien tukikohta, joka sijaitsee Świdwinin kaupungista koilliseen. Tukikohtaan on sijoitettu ilmavoimien 21. taktinen lentotukikohta. Luokka:Puolan lentoasemat
Malborkin lentotukikohta

Malborkin lentotukikohta on Puolan ilmavoimien tukikohta, joka sijaitsee Malborkin kaupungista itään. Tukikohtaan on sijoitettu ilmavoimien 22. taktinen lentotukikohta. Luokka:Puolan lentoasemat Luokka:Lentotukikohdat
Mehdi-Selim Khelifi

Mehdi-Selim Khelifi (; s. 1. syyskuuta 1992) on algerialainen entinen maastohiihtäjä. Khelifi osallistui Vancouverin olympialaisiin vuonna 2010 maansa ainoana edustajana. Hän sijoittui 84:nneksi vapaan hiihtotyylin 15 kilometrillä. Khelifi oli saanut osallistumisoikeuden Sotšin olympialaisiin, mutta Algeria päätti olla lähettämättä häntä kisoihin. Maailmancupiin Khelifi osallistui helmikuussa 2013 Davosissa, jossa hän oli sprintissä 72:s ja vapaan 15 kilometrillä 86:s. Hän sijoittui molemmissa kilpailuissa maaliintulleista viimeiseksi. == Lähteet == * === Viitteet === Luokka:Algerialaiset maastohiihtäjät Luokka:Vuonna 1992 syntyneet Luokka:Elävät henkilöt
Portrait of an Artist, as an Old Man

Portrait of an Artist, as an Old Man on Joseph Hellerin viimeinen romaani, jonka hän julkaisi hieman ennen kuolemaansa. ==Sisältö== Kirjassa Joseph Hellerin alter ego Eugene Pota suunnittelee vielä yhtä isoa romaania, ja siinä käydään keskustelua kustantajan kanssa siitä, millainen kirja voisi olla. Kirjailija suunnittelee muun muassa Raamattuun perustuvaa romaania, mutta kustantaja sanoo, että sellaisen hän on jo tehnyt (Herra tietää, suom. 1984). Yksi aihe on Antiikin Kreikka ja erityisesti kreikkalaiset jumalat, joiden omituisia sukulaisuussuhteita kirjailija irvailee tuttuun tyyliinsä. Kirja sisältää useita erilaisia aloituksia suunnitteilla olevalle uudelle romaanille. Teos on samalla omaelämäkerrallinen ja kirjailijalle tyypillisesti rakenteeltaan hyvin pirstaleinen. Siinä käsitellään myös vanhenemisen tuomia vaivoja Hellerin tyyliin hirtehishuumorilla ja tavallista arkielämää perheen kanssa sekä muun muassa kirjailijan pitämiä luentoja omasta työstään. Romaani ilmestyi vasta kirjailijan kuoleman (1999) jälkeen. Kirjan nimi on mukaelma romaanista ´Portrait of an Artist as a Young Man´, jonka James Joyce julkaisi vuonna 1916 (suom. 1946, Alex Matson). Tätä Hellerin viimeistä romaania ei ole suomennettu. == Lähteet == * Portrait of an Artist, as an Old Man, Scribner UK 2001, Paperback edition. Luokka:Yhdysvaltalaiset romaanit
Funkykarkurit

Funkykarkurit on suomalainen popyhtye, joka perustettiin Jyväskylässä vuonna 1991. Alun perin yhtye toimi nimellä Collection Blues Band jo 1980-luvun loppupuolella. Yhtye osallistui Suomen euroviisukarsintoihin vuonna 1996 kappaleella Elämän Tivoli. == Historiaa == Funkykarkureita edeltänyt Collection Blues Band perustettiin syksyllä 1988. Blues-painotteista musiikkia englanniksi soittanut yhtye ei tehnyt yhtään levyä, sillä levy-yhtiöt pitivät yhtyeen linjaa liian marginaalisena suomalaisille markkinoille. Yhtye päätyikin vaihtamaan laulukielensä suomeen ja tyylilajin funkiin, mikä osoittautui toimivaksi ratkaisuksi suomalaisen funkin tullessa suosituksi 1990-luvun alussa. Yhtyeen uutta linjaa paremmin kuvaava Funkykarkurit-nimi löytyi radiossa järjestetyn nimikilpailun avulla. Funkykarkurit-yhtyeen perustivat Petteri Poijärvi, Janne Kettunen, Timo Pitkänen ja Pasi Pennanen. Alun perin suuri osa yhtyeen jäsenistä opiskeli Jyväskylän yliopiston opettajankoulutuslaitoksessa. Yhtyeen jäsenistön soittotausta vaihtelee klassisesta musiikista bluesiin ja speedmetalliin. Vuonna 1992 yhtye sai Emma- gaala-ehdokkuuden kategoriassa ”Vuoden yhtyetulokas”. Vuoden 1996 euroviisukarsinnoissa yhtye sijoittui neljänneksi kappaleella Elämän tivoli, joka on Janne Kettusen ja Torsti Spoofin säveltämä ja sanoittama. == Diskografia == === Albumit === * * * * === Singlet === * Niin minä rakastan sua (1992) * Haihtua ilmaan / Enemmän kuin mitään muuta (1992) * Ole hyvä (1993) * Mä meen (1993) * Elämän kulkukoira / Mystinen mies (1993) * Hiekkalinnoja (1994) * Taivas vain katsoo (1994) * Kirjeet (1994) * Venttaan (1994) * Elämän tivoli (1996) * Hiljaiset hetkeni (1996) * Joonatan (1996) * Minä lupaan (1997) == Lähteet == === Viitteet === Luokka:Suomalaiset popyhtyeet Luokka:Jyväskylän musiikki
Scotty Moore

Winfield Scott ”Scotty” Moore III (27. joulukuuta 1931 Gadsden, Tennessee – 28. kesäkuuta 2016 Nashville, Tennessee) oli yhdysvaltalainen kitaristi. Hänet tunnettiin parhaiten Elvis Presleyn soolokitaristina vuosina 1954–1958 ja uudelleen 1960–1968. Hänet valittiin Rock and Roll Hall of Fameen vuonna 2000 ja Memphis Music Hall of Fameen vuonna 2015. ==Elämä== Winfield Scott ”Scotty” Moore III syntyi 14-lapsiseen perheeseen lähellä Gadsdenia Tennesseessä 27. joulukuuta 1931.http://www.express.co.uk/news/obituaries/685332/Scotty- Moore-1931-2016-guitarist-made-the-King-Elvis-rock Hän toimi Yhdysvaltain laivastossa Koreassa ja Kiinassa vuosina 1948–1952. Mooren ura Elvis Presleyn ja basisti Bill Blackin kanssa alkoi Sun Recordsilla 5. heinäkuuta 1954. Tämän jälkeen Moore soitti useimmilla Elviksen tunnetuimmista kappaleista. Kappaleita, joilla hän soitti, olivat muun muassa ”That's All Right”, ”Heartbreak Hotel”, ”Blue Suede Shoes”, ”Hound Dog” ja ”Jailhouse Rock”. Vuonna 1958, kun Elviksen asepalvelus alkoi, Moore ryhtyi työskentelemään Fernwood Recordsille ja soitti Thomas Waynen kappaleella ”Tragedy”, jonka hän myös tuotti. Elviksen palattua Moore soitti tämän albumilla ”Elvis Is Back!” ja tämän jälkeen hänen albumeillaan vuoteen 1967 saakka. Vuonna 1964 Moore julkaisi huonosti myyneen sooloalbumin ”The Guitar That Changed the World”. Vuonna 1968 Moore esiintyi vielä Elviksen kanssa tv-spesiaalissa ’68 Comeback Special. Tämä jäi hänen viimeiseksi esiintymisekseen Elviksen kanssa. Moore jatkoi uraansa vuoteen 2007 saakka. Hän kuoli 84-vuotiaana 28. kesäkuuta 2016. ==Lähteet== Luokka:Yhdysvaltalaiset kitaristit Luokka:Vuonna 1931 syntyneet Luokka:Vuonna 2016 kuolleet
Antti Leppävuori

Antti Leppävuori (s. 7. joulukuuta 1958 Sotkamo) on suomalainen maastohiihtovalmentaja ja entinen maastohiihtäjä. Leppävuori toimi Suomen Hiihtoliitossa maastohiihdon päävalmentajana 1995–1998. Sitä ennen hän toimi naisten päävalmentajana vuosina 1993–1995. Suomen Hiihtoliiton lajipäällikkönä tai -johtajana Leppävuori on toiminut 1985–1989, 1992–1995 ja 1998–2001. Hänet erotettiin Lahden MM-kisojen dopingkäryjen takia lajijohtajan tehtävästään 9. maaliskuuta 2001. Leppävuori oli osallisena myös STT:n dopingoikeudenkäynnissä. Leppävuori toimi Suomen ampumahiihtomaajoukkueen päävalmentajana vuosina 2016–2018. Hiihdon Suomen-mestaruuskilpailuissa Leppävuori on voittanut pronssia vuonna 1983 50 kilometrillä. Hän oli hiihtojoukkueen varamies Sarajevon olympialaisissa 1984. == Lähteet == Luokka:Suomalaiset maastohiihtovalmentajat Luokka:Suomalaiset maastohiihtäjät Luokka:Vuonna 1958 syntyneet Luokka:Elävät henkilöt
Gervonta Davis

Gervonta Davis (s. 7. marraskuuta 1994 Baltimore Yhdysvallat) on amerikkalainen ylemmän höyhensarjan nyrkkeilijä ja hallitseva IBF liiton mestari painoluokassaan. Davisin promoottorina toimii Floyd Mayweather.http://www.baltimoresun.com/sports/bal-17-facts-about-baltimore- boxing-champion-gervonta-davis-20170115-story.html == Ennen nyrkkeilyuraa == Davis aloitti nyrkkeilyharjoittelun viisivuotiaana. == Amatööriura == Davis otteli amatöörinä 221 ottelua joista voitti 206.http://articles.baltimoresun.com/2013-07-19/sports/bs-sp-gervonta- davis-0720-20130718_1_gervonta-davis-upton-boxing-center-boxer Davis osallistui vuonna 2012 Golden Gloves nyrkkeilykilpailuun jonka voitti.http://boxrec.com/media/index.php?title=Human:643387 == Ammattiura == Davis siirtyi ammattinyrkkeilijäksi vuonna 2013. Ensimmäiset ottelut olivat lähinnä kokemattomia nyrkkeilijöitä vastaan mutta vuonna 2015 Davis kohtasi pitkät nyrkkeilyurat tehneet Cristobal Cruzin ja Mario Antonio Maciasin jotka voitti ennen täyttä aikaa. Vuoden 2017 tammikuussa Davis kohtasi silloisen höyhensarjan IBF liiton mestari Jose Pedrazan jonka voitti teknisellä tyrmäyksellä seitsemännessä erässä käytettyään Pedrazaa kanveesissa seitsemännessä erässä.http://boxrec.com/media/index.php?title=Fight:2120998 == Lähteet == Luokka:Yhdysvaltalaiset nyrkkeilijät
Paul Morgan

Paul Morgan (12. heinäkuuta 1948 – 12. toukokuuta 2001) oli brittiläinen insinööri ja Ilmor-yhtiön perustaja. Hän perusti Ilmorin Mario Illienin kanssa vuonna 1983. Morgan kuoli lento-onnettomuudessa lauantaina 12. toukokuuta 2001. David Coulthard voitti seuraavana päivänä ajetun Itävallan GP:n mutta jätti palkintokorokkeella samppanjat ruiskuttamatta kunnioittaakseen edellisenä päivänä kuollutta McLarenin moottorivalmistajaa Morgania. ==Lähteet== Luokka:Brittiläiset insinöörit Luokka:Lento-onnettomuudessa kuolleet Luokka:Vuonna 1948 syntyneet Luokka:Vuonna 2001 kuolleet
Kim Christiansen

Kim Christiansen (s. 8. toukokuuta 1976) on uransa lopettanut norjalainen lumilautailija ja maailmanmestari half-pipessä vuodelta 2001 ja pronssimitalisti vuodelta 2005. Olympialaisissa hän kilpaili kolmesti: vuosina 1998, 2002 ja 2006. Näistä parhaiten hän sijoittui vuonna 2002 Salt Lake Cityssä ollessaan 14. Hän kilpaili lumilautailun maailmancupissa yhteensä 20 kertaa, voitti kerran ja oli yhteensä kolme kertaa palkintopallilla. == Lähteet == * === Viitteet === Luokka:Norjalaiset lumilautailijat Luokka:Vuonna 1976 syntyneet Luokka:Elävät henkilöt
P-aalto

P-aallot eli primaariaallot ovat pitkittäisiä maanjäristysaaltoja, jotka etenevät sekä kiinteässä että nestemäisessä aineessa. Ne ovat nopeimmin liikkuvia seismisiä aaltoja, ja saapuvat siksi mittausasemalle ensimmäisinä. Pitkittäinen aalto liikuttaa maata eteenpäin ja taaksepäin aallon etenemissuuntaan nähden. == Lähteet == Luokka:Seismologia
Markus Keller

Markus Keller (s. 6. joulukuuta 1982) on uransa lopettanut sveitsiläinen lumilautailija ja maailmanmestari half-pipessä vuodelta 2003. Olympialaisissa hän kilpaili kahdesti: vuosina 2006 ja 2010. Näistä paremmin hän sijoittui vuonna 2006 Torinossa ollessaan seitsemäs. Hän kilpaili lumilautailun maailmancupissa yhteensä 20 kertaa, voitti kerran ja oli yhteensä kaksi kertaa palkintopallilla. == Lähteet == * === Viitteet === Luokka:Sveitsiläiset lumilautailijat Luokka:Vuonna 1982 syntyneet Luokka:Elävät henkilöt
Dolikolit

Dolikolit ovat ryhmä pitkäketjuisia tyydyttymättömiä alkoholeja. Dolikolien rakenne koostuu toistuvista isopreeniyksiköistä, joita on peräkkäin tyypillisesti noin 14-24 kappaletta. Tyydyttymättömän hiilivetyketjun päässä on primäärinen alkoholiryhmä. Dolikolit osallistuvat muun muassa proteiinien glykosylaatioprosesseihin. ==Biologinen rooli== Dolikoleja muodostuu eliöissä niin kutsutun mevalonaattireitin kautta muodostuvasta farnesyylipyrofosfaatista, ja sitä esiintyy kaikissa kudoksissa. Suurin osa dolikolista esiintyy vapaana lipidialkoholina ja pienempi osa esteröityneenä rasvahappojen kanssa tai fosforihapon kanssa muodostaen dolikolifosfaattia tai dolikolipyrofosfaattia. Dolikolin fosforylaatiota katalysoi dolikolikinaasientsyymi. Dolikolia kertyy kudoksiin ihmisen ikääntyessä, ja dolikolipitoisuutta on ehdotettu käytettäväksi eräänä ikääntymisen biomarkkerina. Dolikoli osallistuu fosforyloituneessa muodossaan proteiinien aminohappojen glykosylaatioon. Sen rooli on toimia hiilihydraattiryhmien kantajana glykosylaatioprosesseissa ja lipidien pakkautumisessa soluissa. Tämän lisäksi sillä voi olla rooli solujen suojaamisessa oksidatiivista stressiä ja hapettavia olosuhteita, esimerkiksi happiradikaaleja, vastaan. ==Lähteet== Luokka:Lipidit Luokka:Terpeenit Luokka:Primääriset alkoholit
Alfa Romeo 164

Alfa Romeo 164 on Alfa Romeon vuosina 1987–1997 valmistama edustusluokan neliovinen sedan, joka korvasi edeltäneet 90- ja Alfa 6 -mallit. Alfa Romeo 164 oli viimeinen osa italialais-ruotsalaista Tipo 4 -yhteistyöhanketta, jonka tuloksina oli aiemmin esitelty Saab 9000, Fiat Croma ja Lancia Thema. Suomen markkinoille auto tuli lokakuussa 1988. 164-mallin seuraajaksi tuli 166. Alfa Romeo 164 esiteltiin Frankfurtin autonäyttelyssä syksyllä 1987. Korin muodot oli suunnitellut Pininfarina, ja ilmanvastuskerroin oli 0,30. Sekä edessä että takana oli MacPherson-pyöräntuenta ja lisävarusteena oli saatavana myös itsesäätyvä jousitus. ABS-jarrujärjestelmä oli myös saatavana lisävarusteena. Bensiinimoottorivalikoimassa olivat 2,0-litrainen (148 hv) sekä 3,0-litrainen V6 (192 hv). Dieselvaihtoehto oli turboahdettu 2,5-litrainen (117 hv). Vuonna 1988 esiteltiin turboahdettu 2,0-litrainen bensiinimoottori, jonka teho oli 175 hevosvoimaa. Kyseisellä moottorilla varustetuissa malleissa oli ABS-jarrut vakiovarusteena. 3,0-litraisesta V6-moottorista kehitetty pienempi 2,0-litrainen (207 hv) tuli markkinoille vuonna 1991. Se oli varustettu Garrett-turboahtimella ja välijäähdyttimellä. Vuoden 1992 lopulla 3,0-litrainen V6 muuttui 12-venttiilisestä 24-ventiiliseksi toisen nokka- akselin myötä, ja teho nousi 211 hevosvoimaan. Urheilullisessa Quadrifoglio- mallissa teho oli nostettu 232 hevosvoimaan. Vuotta myöhemmin esiteltiin nelivetoinen Q4, jonka yhteydessä vaihteisto oli kuusivaihteinen. Hongkongissa, Taiwanissa, Indonesiassa, Singaporessa ja Malesiassa mallia myytiin nimellä Alfa Romeo 168, sillä luku 164 yhdistetään kiinan kielessä kuolemaan. == Lähteet == == Aiheesta muualla == 164 Luokka:E-segmentin autot Luokka:1980-luvun autot Luokka:1990-luvun autot
Aila Vanhatalo

Aila Orvokki Vanhatalo (s. 1960) on suomalainen maataloustieteilijä ja professori. Hän on maatalous- ja metsätieteiden tohtori ja Helsingin yliopiston kotieläintieteen professori. Hänet on valittu Suomalaisen Tiedeakatemian jäseneksi 2016.Kotimaiset jäsenet. Suomalainen tiedeakatemia. Viitattu 28.2.2017 Hänen alaansa on kotieläinten ravitsemustiede.Maataloustieteet. Yhteystiedot. Helsingin yliopisto. Viitattu 28.2.2017 Vanhatalo väitteli tohtoriksi vuonna 1995 tutkimuksella Assessment of intestinal feed nitrogen digestibility in ruminants by the mobile-bag method. == Lähteet == Luokka:Suomalaiset maataloustieteilijät Luokka:Helsingin yliopiston professorit Luokka:Suomalaiset professorit Luokka:Vuonna 1960 syntyneet Luokka:Elävät henkilöt
Promenaden metroasema

Promenade on Singaporen Mass Rapid Transit -metrojärjestelmän asema Singaporen keskusta-alueella. Se avattiin Circle Linen asemana 17. huhtikuuta 2010. Vaihtoyhteys Downtown Linelle avautui 22. joulukuuta 2013. == Junat == Pääteasema Ensimmäinen juna Viimeinen juna ma – la su & yleinen vapaa joka päivä Circle Line CC1 Dhoby Ghaut 5:50 6:17 23:59 CC29 HarbourFront 5:43 6:10 22:54 CC26 Pasir Panjang – – 23:24 CC23 one-north – – 23:40 CC17 Caldecott – – 0:08 CC11 Tai Seng – – 0:15 CC6 Stadium 6:05 6:28 23:59 CE2 Marina Bay 6:15 6:35 23:48 Downtown Line DT1 Bukit Panjang 6:18 6:36 0:18 DT35 Expo 6:00 6:20 0:05 == Lähteet == == Aiheesta muualla == * Promenaden metroasema Singaporen liikennelaitoksen sivuilla Luokka:Mass Rapid Transitin asemat
Gerrothorax

Gerrothorax on sukupuuttoon kuollut panssarisammakoiden suku joka eli myöhäisellä triaskaudella noin 210 miljoonaa vuotta sitten Grönlannissa, Saksassa ja Ruotsissa, sekä mahdollisesti Thaimaassa. Gerrothorax oli epätavallinen varhaisten sammakkoeläinten joukossa, sillä sen höyhenmäiset kidukset säilyivät läpi aikuisen elämän. Useimmilla muilla sammakkoeläimillä kidukset katoavat niiden aikuistuessa toukkavaiheesta (nuijapäästä) aikuiseksi yksilöksi. Gerrothorax, joka näytti isolta nuijapäältä litistyneellä ruumiilla, kykeni hengittämään veden alla kidustensa avulla. Sillä oli leveä pää, jonka päällä oli sijaitsivat eläimen silmät, lähellä toisiansa. Se saattoi levätä järven tai joen pohjalla, katsoen ylös ohimenevän kalan varalta, ja kun se tuli tarpeeksi lähelle, se hyökkäsi. == Lähteet == * === Viitteet === Luokka:Panssarisammakot